**Transkript izjave potpredsjednika Vlade i ministra vanjskih poslova Igora Lukšića nakon potpisivanja Memoranduma o saradnji u procesu evropskih integracija između vlada Crne Gore i Kosova**

Kosovo, 27.02.2014.

Predstavnici crnogorske zajednice su lojalni građani Kosova. Oni ovdje žele da ostvaruju svoje ambicije i ja sam vrlo ohrabren i zahvalan na svim stavovima koji se odnose na potvrdu da u narednom periodu onog trenutka, kada politička dinamika bude omogućila usvajanje ustavnih promjena i to pitanje dobije svoju finalizaciju, ali i spremnošću da razgovaramo o mehanizmima kako da se ta integracija crnogorske zajednice u budućem periodu realizuje na krajnje praktičan način. U suštini, kada je u pitanju ustavna promjena to je na neki način otvaranje prostora za aktivnije političko prisustvo naše zajednice, prije svega u Parlamentu, kroz ostvarivanje prava na autentičnu parlamentarnu zastupljenost i samim tim mogućnost da naša zajenica aktivnije doprinese afirmaciji svega onoga zašto se zalaže i svega onoga što promoviše Vlada Kosova. Mi želimo da i kroz tu formu, autentičnim predstavljenjem u Parlamentu da doprinesemo razvoju i prosperitetu Kosova. Dodatno, ono zašto smo mi zainteresovani jeste i stvaranje uslova koji se ne odnose samo na crnogorsku zajednicu, već na sve građane i Kosova i Crne Gore, a to su ekonomski benefiti, stvaranje uslova za rast zaposlenosti, ukupno povećavanje produktivnosti naših ekonomija. U tom kontekstu smo zainteresovani da vidimo da li je moguće ostvariti određene mehanizme saradnje sa Vladom Kosova i omogućiti preduzetnicima ili poljoprivrednicima, ljudima koji čine, ili su dio crnogorske zajednice, a imaju određene talente, određena znanja, da ih afirmišu u potpunosti kroz punu integraciju u kosovske strukture. Dakle, to je osim ove političke dimenzije nešto što je vrlo važno za crnogorce na Kosovu.

Ja bih se složio sa ovim što je Enver kazao. Dakle, što se mene tiče, sjutra da otvorimo Ambasadu, to podrazumijeva jedan broj proceduralnih koraka i nadam se da ćemo to završiti što je moguće prije. Već sam u uvodnom izlaganju kazao da se unaprijed radujem širenju diplomatske zajednice u Crnoj Gori, a to se tiče i Ambasade Kosova. Kada je u pitanju granica, 95% posla je već obavljeno. Dakle, u fazi smo sagledavanja jednog broja pitanja koji podrazumijevaju saradnju katastara i uprava koje se bave registracijom nekretnina, da bi smo do kraja bili sigurni oko svih graničnih tačaka. Međutim, kao što sam kazao, nije u pitanju samo Sporazum o granici, već i jedan broj drugih operativnih sporazuma o graničnim prelazima, finkcionisanju graničnog prometa itd., koji će takođe uskoro biti potpisani. Samo u mjesecu februaru imali smo nekoliko rundi razgovora po oba ova pitanja jer je to prioritetna aktivnost koja se tiče obilježavanja granice našeg Ministarstva unutrašnjih poslova,dakle pregovori sa Republikom Kosovo. U ovoj fazi to je prioritetna aktivnost i nadam se da bi, do ovog roka koji je ministar Hodžaj sugerisao, mogli završiti posao.